70 on vain numero -elokuvanäytös ja keskustelu luovuudesta, vieraana Johanna Vuoksenmaa. 70 on vain numero -elokuvan tähti Seija, säihkyy lavalla yleisön rakastavien katseiden valossa, mutta kotonaan hän syö kylmää nakkia ja juo piimää yksin yönälkäänsä. Seija on oppinut suojaamaan yksityisyyttään pakon edessä, mutta suojaus toimii myös eristeenä, ja vaikka Seija on ”koko kansan rakastama”, hänen on vaikea päästää lähelleen ketään. Seija tapaa biisinkirjoitusileirillä Laurin ja yhteistyön tuoksinassa päästää itsensä rakastumaan. Seijan olisi uskallettava astua jumalattaren korokkeeltaan ihmisten pariin – ja kestettävä sen seuraukset. Elokuva on kunnianosoitus suomalaisille naisartisteille ja elokuvassa kuullaan useita koko kansan rakastamia hittejä. Elokuvan jälkeen luovuudesta tulee puhumaan elokuvaohjaaja, käsikirjoittaja Johanna Vuoksenmaan. Mistä käsikirjoittajan luovuus pulppuaa? Mitä luovuutta meissä kaikissa ja arkipäivässä voi olla? Entä miten ikä vaikuttaa luovuuteen? Millaisia näkökulmia ikä tuo luovaa työtä tekevälle – vai onko se vain numero? Vuoden 2023 Vanhustenviikon teemana on Tehdään iästä numero ja kesiviikkona syvennytään luovuuteen. Tapahtuman järjestää Vanhusneuvosto ja Mäntyharjun kulttuuripalvelut Kahvitarjoilu. Vapaa pääsy. #IästäNumero #Vanhustenviikko #ArvokasVanhuus
Luovuus ja Ikä: 70 on vain numero & Johanna Vuoksenmaa
70 on vain numero -elokuvanäytös ja keskustelu luovuudesta, vieraana Johanna Vuoksenmaa.